Cyfoeth Naturiol Cymru / Ewch i ddarganfod!
Ein 10 gorau
1 Cadwch olwg am wiwer goch yng Nghoedwig Niwbwrch
2 Arsylwch ar ddwy wlad o'r copa uchaf ar Fryniau Clwyd
3 Dilynwch ôl troed mynyddwr o fri
4 Edrychwch i fyny mewn rhyfeddod ar rai o'r coed talaf yng Nghymru
5 Mynnwch flas o gerdded yn bell ar Lwybr Cenedlaethol
6 Archwiliwch hoff gynefin twristiaid cynnar â chanolbarth Cymru
7 Ewch i edrych am forloi o amgylch Ynys Sgomer
8 Crwydrwch ar hyd y traeth hiraf yng Nghymru
9 Rhowch gynnig ar feicio mynydd yn un o gymoedd De Cymru
10 Cerdded y tu ôl i raeadr ym Mharc Cenedlaethol Bannau Brycheiniog
Rydym wedi dewis deg uchaf o bethau y mae'n rhaid i chi eu gwneud yn ein coetiroedd a Gwarchodfeydd Natur Cenedlaethol.
Rydym hefyd wedi cynnwys rhai syniadau ar gyfer Llwybr Arfordir Cymru ac un o dri Llwybr Cenedlaethol Cymru.
Darllenwch ymlaen i weld sawl un o'n deg uchaf yr ydych chi wedi'u gwneud.
Ewch i Ynys Môn ble y mae gennych siawns dda o weld gwiwer goch, un o famaliaid prinnaf Prydain. Fe'u hailgyflwynwyd I Goedwig Niwbwrch yn 2004 ac mae'r gymysgedd o goed pinwydd a brodorol sy'n tyfu yma yn cynnig bwyd a lloches iddynt.
Dringwch i gopa Moel Famau a mwynhewch olygfeydd eang o Gymru a Lloegr o adfeilion trawiadol Tŵr y Jiwbilî. Mae llawer o deithiau cerdded eraill i'w mwynhau yn ein coetiroedd yn yr Ardal o Harddwch Naturiol Eithriadol ger yr Wyddgrug.
Ymwelwch â Chwm Idwal a chewch gyfle i edmygu llechi trawiadol Idwal ble y bu Edmund Hillary, gorchfygwr Everest, yn meithrin ei sgiliau. Wedi'i leoli ym Mharc Cenedlaethol Eryri, y tirlun mynyddig dramatig hwn oedd y lle cyntaf yng Nghymru i ddod yn Warchodfa Natur Genedlaethol.
Mwynhewch ddiwrnod ym Mharc Coed y Brenin, y goedwig hynaf a helaethaf yng Nghymru ac yn gartref i rai o'n coed talaf. Dilynwch Lwybr Gwarchodwyr y Brenin ar hyd glan yr afon ac edrychwch am y Brenin a'r Pencampwr - gallwch orwedd yn ôl ac arsyllu ar y canghennau uchel o'n harsyllfa arbennig.
Ewch ar daith gerdded gylchol o Drefynwy i Redbrook a mwynhewch olygfeydd o Lwybr Clawdd Offa ar y ffordd. Bydd y llwybr chwe milltir o hyd hwn â chyfeirbwyntiau yn rhoi blas i chi (a'r bodlonrwydd!) o gerdded rhan o un o dri Llwybr Cenedlaethol Cymru.
Camwch yn ôl i'r gorffennol yn Ystâd Hafod a osodwyd yn arddull Pictiwresg y 18fed ganrif. Daeth cymysgedd y tirlun gwyllt ac wedi'i gynllunio yn gyrchfan ffasiynol i ymwelwyr Fictoraidd â'r rhan dawel hon o Gymru.
Ewch i'r ganolfan arddangos yn Martins Haven i weld beth sy'n gwneud Ynys Sgomer a'i ddyfroedd amgylchynol mor arbennig. Yna ewch i archwilio glan y môr, cerddwch ar hyd Llwybr Arfordir Cymru neu ewch ar daith cwch i'r ynys sy'n gartref i forloi llwydion a miloedd o adar y môr yn paru. Gallwch barhau â'r antur bywyd gwyllt trwy aros dros nos mewn llety hunanddarpar a reolir gan Ymddiriedolaeth Natur Cymru.
Ewch i grwydro traeth tywodlyd hir Cefn Sidan lle byddwch hefyd yn cerdded rhan o Lwybr Arfordir Cymru sydd yn llawer hirach. Mae cefnlen drawiadol Penrhyn Gŵyr yn gefndir i'r rhan wyth milltir o hyd hon o dywod euraid sy'n edrych dros Fae Caerfyrddin.
Llogwch feic mynydd ym Mharc Coedwign Afan ac ewch ar un o'n llwybrau gradd gwyrdd neu glas sy'n berffaith i ddechreuwyr. Mae ardal sgiliau yma hefyd, ble y gallwch ymarfer cyn mynd allan.
Ewch i sbecian trwy len drawiadol o ddŵr Sgwd yr Eira sy'n disgyn ar yr ongl gywir er mwyn i chi gerdded y tu ôl iddi. Mae rhan hon y Bannau Brycheiniog yn cael ei galw yn Wlad y Rhaeadrau am reswm da ac mae digonedd o raeadrau eraill i chi ymweld â hwy gerllaw yng Nghraig y Ddinas ac ym Phont Melin-fach.